Foto: Kun.uz 2017/2018 o‘quv yilida o‘rta maxsus, kasb-hunar ta’limi muassalarida o‘qish uchun 9-sinf bitiruvchilari tomonidan topshirilgan arizalar soni qabul kvotalaridan yuqori bo‘lgan 155 ta o‘rta maxsus, kasb-hunar ta’limi muassasalarida (shulardan 26 tasi akademik litsey va 129 tasi kasb-hunar kollejlari) joriy yilning 15 avgust kuni Davlat test markazi tomonidan saralash test sinovlari o‘tkaziladi. Bu haqda Kun.uz’ga O‘zbekiston Respublikasi Oliy va o‘rta maxsus vazirligining O‘rta maxsus, kasb-hunar ta’limi markazi xabar berdi. Ma’lum qilinishicha, saralash test sinovlari natijasiga ko‘ra yetarli ball to‘play olmagan o‘quvchilar istak-xohishlariga ko‘ra umumta’lim maktablarining 10-sinflariga yoki boshqa o‘quvchilar qamrab olish imkoniyati bo‘lgan o‘rta maxsus, kasb-hunar ta’limi muassalarida o‘qishini davom ettirishi mumkin. Saralash test sinovlari o‘tkaziladigan o‘rta maxsus, kasb-hunar ta’limi muassalari ro‘yxati: